Document ID: 31992D0106

ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Ιανουαρίου 1992 περί τροποποιήσεως της απόφασης 90/53/ΕΟΚ που επιτρέπει προσωρινά στα κράτη μέλη να λάβουν συμπληρωματικά μέτρα έναντι της Ομοσπονδιακής Δημοκρατίας της Γερμανίας κατά της εξάπλωσης του Corynebacterium sepedonicum (92/106/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (1), όπως τροποποιήθηκε τελευταία από την οδηγία 91/661/ΕΟΚ της Επιτροπής (2), και ιδίως το άρθρο 15 παράγραφος 2,
την οδηγία 80/665/ΕΟΚ του Συμβουλίου της 24ης Ιουνίου 1980 περί καταπολεμήσεως της κορυνοβακτηριώσεως των γεωμήλων (3), και ιδίως το άρθρο 9 παράγραφος 2,
Εκτιμώντας:
ότι ένα κράτος μέλος που θεωρεί ότι επίκειται κίνδυνος να εκδηλωθεί στην επικράτειά του κορυνοβακτηρίωση από άλλο κράτος μέλος, μπορεί προσωρινά να λάβει κάθε συμπληρωματικό μέτρο που είναι απαραίτητο για να προστατευτεί από αυτόν τον κίνδυνο- ότι ένα κράτος μέλος μπορεί επίσης να λάβει τέτοια μέτρα όταν πληροφορηθεί από άλλο κράτος μέλος για την εκδήλωση της κορυνοβακτηρίωσης-
ότι στις 13 Σεπτεμβρίου 1985 η Ομοσπονδιακή Δημοκρατία της Γερμανίας πληροφόρησε τα άλλα κράτη μέλη και την Επιτροπή ότι για δείγματα γεωμήλων καταγωγής Κάτω Σαξωνίας υπήρχε υποψία ότι είχαν μολυνθεί από κορυνοβακτηρίωση- ότι, σε συμπληρωματικές εκθέσεις που υπέβαλε, αναφέρεται ότι σε πέντε δείγματα γεωμήλων, παραγωγής 1986 καταγωγής Κάτω Σαξωνίας, διαπιστώθηκε μόλυνση από κορυνοβακτηρίωση-
ότι η Ομοσπονδιακή Δημοκρατία της Γερμανίας πληροφόρησε τα άλλα κράτη μέλη και την Επιτροπή ότι σε δείγματα γεωμήλων, παραγωγής 1988 στην Κάτω Σαξωνία και το Schieswing-Holstein, διαπιστώθηκε μόλυνση από κορυνοβακτηρίωση των γεωμήλων, συμπεριλαμβανομένων των δειγμάτων από παρτίδα που εισήχθει σε άλλο κράτος μέλος-
ότι, εξαιτίας της καταστάσεως, η Επιτροπή με την απόφαση 90/53/ΕΟΚ (4), όπως τροποποιήθηκε τελευταία από την απόφαση 91/490/ΕΟΚ (5), εξουσιοδοτεί τα κράτη μέλη να λάβουν τα συμπληρωματικά μέτρα που προτείνονται με την απόφαση αυτή-
ότι με την ίδια απόφαση οριζόταν ότι η ισχύς της εξουσιοδότησης θα έληγε στις 31 Δεκεμβρίου 1991-
ότι δεν διαπιστώθηκε κορυνοβακτηρίωση σε γεώμηλα καταγωγής Ομοσπονδιακής Δημοκρατίας της Γερμανίας ούτε σε δείγματα γεωμήλων που εισήχθησαν σε άλλα κράτη μέλη συμφώνως προς την παρούσα, ούτε στα πλαίσια ερευνών που διεξήχθησαν σε ομόσπονδα κράτη από την Κάτω Σαξωνία και το Schieswing-Holstein συμφώνως προς την οδηγία 80/665/ΕΟΚ-
ότι, παρόλα αυτά, δεν κατέστη ακόμη δυνατό να εντοπισθεί η αιτία της μόλυνσης ούτε να προσδιορισθεί η έκταση αυτής στα ομόσπονδα κράτη της Κάτω Σαξωνίας και του Schieswing-Holstein-
ότι είναι συνεπώς αιτιολογημένη η εξουσιοδότηση των κρατών μελών να λάβουν συμπληρωματικά μέτρα κατά της εξάπλωσης του Corynebacterium sepedonicum-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 90/53/ΕΟΚ τροποποιείται ως εξής:
Στο άρθρο 1 παράγραφος 1, οι όροι "31 Δεκεμβρίου 1991" αντικαθίστανται από τους όρους "30 Ιουνίου 1992".
Άρθρο 2
Η παρούσα απόφαση απευθύνεται στα κράτη μέλη. Βρυξέλλες, 30 Ιανουαρίου 1992.

Labels: 17
6